SET เช้ารูด 14 จุด หวั่น “โควิด-19” ระบาดรอบใหม่ จับตา ศบค. แถลงด่วน 11.30 น.!
SET เช้ารูด 14 จุด หวั่น “โควิด-19” ระบาดรอบใหม่ จับตา ศบค. แถลงด่วน 11.30 น.!
SET เช้ารูด 14 จุด หวั่น “โควิด-19” ระบาดรอบใหม่ จับตา ศบค. แถลงด่วน 11.30 น.!
14 ก.ค. 2563

ดัชนีตลาดหุ้นไทย ณ เวลา 10.00 น. อยู่ที่ 1,328.44 จุด ลบ 13.93 จุด หรือ 1.04% สูงสุดที่ 1,333.78 จุด ต่ำสุดที่ 1,327.82 จุด มูลค่าการซื้อขาย 4.18 พันล้านบาท
โดย บล.เคทีบี (ประเทศไทย) ระบุในบทวิเคราะห์วันนี้ (14ก.ค.63) คาดดัชนีฯ มีแนวโน้มอ่อนตัวลงต่อ ตัวเลขติดเชื้อ Covid-19 ทั่วโลกพุ่งต่อเนื่อง  ราคาน้ำมันถูกฉุดจาก OPEC+  ส่วนของไทยกลับมากังวลติดเชื้อเพิ่มในประเทศ และเงินบาทยังอ่อนค่าต่อ กลยุทธ์ ตลาดยังเสี่ยงต่อการถูกขาย นักลงทุนควรชะลอดูทิศทาง หรือเก็งกำไรในหุ้นได้ประโยชน์จาก Covid-19
โดยตัวเลขผู้ติดเชื้อ Covid-19 ทั่วโลกแตะ 13 ล้านคนแล้ว (เพิ่มมากใน สหรัฐฯ บราซิล อินเดีย อินโดนีเซีย) เฉพาะเพิ่ม 2.0% ต่อวัน จึงเกิดความกังวลว่าจะมีผลมาถึงเศรษฐกิจของสหรัฐฯ(และของโลก) นักลงทุนพุ่งเข้าหา safe haven asset ทั้งทองคำและพันธบัตรรัฐบาล แน่นอนว่าเป็นลบต่อตลาดหุ้น
แม้ตลาดสหรัฐฯที่มีหุ้นกลุ่มเทคโนโลยีที่บวกจากเรื่องนี้ ยังปรับตัวขึ้นแทบไม่ได้เลย  ขณะที่ของไทยเอง ตัวเลขผู้ติดเชื้อที่มาจากอียิปต์และซูดาน ที่ไม่มีการควบคุมส่งผลให้เกิดความกังวลว่าจะมีผู้ติดเชื้อเพิ่มในไทย
โดย ศบค.จะแถลงเรื่องนี้เวลา 11.30 น. มองว่านักลงทุนมีความระแวงในเรื่องนี้อยู่แล้ว หากพบว่ามีการระบาดมายังคนไทย จะลบต่อตลาดหุ้น (แต่คาดช่วงสั้นๆ) ราคาน้ำมันดิบ Brent เช้านี้ $42.1 เหรียญ
นอกจากผลกระทบในเรื่องเศรษฐกิจแล้ว พรุ่งนี้(15) กลุ่ม OPEC+ จะประชุมขอเพิ่มกำลังการผลิต 2 ล้านบาร์เรล/วัน หากทำจริง จะลบต่อผู้ผลิตน้ำมัน(PTTEP, PTT) แต่จะบวกต่อหุ้นปิโตรเคมีบางตัว (PTTGC, SCC) จีน-สหรัฐฯ ยังมีประเด็นในเรื่องการตอบโต้ที่จีนออกกฎหมายความมั่นคง จะไปเริ่มต้นที่การ ban ตัวเจ้าหน้าที่ระดับสูงของแต่ละฝ่ายก่อน ทำให้เกิดความกังวลว่าจะเกิดสงครามการค้ารอบใหม่
ส่วน Event ที่ติดตามวันนี้ ธปท.แถลงประมาณการเศรษฐกิจไทย (10.00 น.)  ประชุมครม. และ  ADVANC มี Group Interview